b'\n_START_ARTICLE_\nIon (mytologia)\n_START_PARAGRAPH_\nIon (muinaiskreikaksi \xe1\xbc\xbc\xcf\x89\xce\xbd) oli kreikkalaisessa mytologiassa Ksuthoksen ja Kreusan poika. H\xc3\xa4nen is\xc3\xa4ns\xc3\xa4 sai Peloponnesoksen omalta is\xc3\xa4lt\xc3\xa4\xc3\xa4n Hellenilt\xc3\xa4, jossa asuvat joonialaiset ovat saaneet nimens\xc3\xa4 Ionin mukaan.\n_START_SECTION_\nEuripideen Ion\n_START_PARAGRAPH_\nEuripides kertoo n\xc3\xa4ytelm\xc3\xa4ss\xc3\xa4\xc3\xa4n Ion, ett\xc3\xa4 Ion olisikin ollut Kreusan avioton lapsi, jonka t\xc3\xa4m\xc3\xa4 sai Apollonin kanssa. \xc3\x84idin hyl\xc3\xa4tty\xc3\xa4 lapsensa Apollon pyysi Hermest\xc3\xa4 pelastamaan lapsen, ja t\xc3\xa4m\xc3\xa4 veikin Ionin Delfoin oraakkelin luo Apollonin temppeliin, jossa papittaret huolehtivat lapsesta._NEWLINE_My\xc3\xb6hemmin oraakkeli kertoi Ksuthokselle, ett\xc3\xa4 ensimm\xc3\xa4inen, jonka h\xc3\xa4n tapaisi l\xc3\xa4hdetty\xc3\xa4\xc3\xa4n, olisi t\xc3\xa4m\xc3\xa4n poika. Vastaantullut henkil\xc3\xb6 oli Ion, mutta Ksuthos luuli olevansa t\xc3\xa4m\xc3\xa4n biologinen is\xc3\xa4, kun taas oraakkeli tarkoitti h\xc3\xa4nen olevan adoptiois\xc3\xa4._NEWLINE_Kreusa suunnitteli tappavansa Ionin, koska h\xc3\xa4n oli mustasukkainen siit\xc3\xa4, ett\xc3\xa4 Ksuthoksella oli poika mutta h\xc3\xa4n itse oli lapseton. Samaan aikaan Ion suunnitteli vahingoittavansa Kreusaa. Lopulta Kreusalle selvisi, ett\xc3\xa4 Ion on h\xc3\xa4nen poikansa ja Ksuthos ainoastaan adoptoi t\xc3\xa4m\xc3\xa4n.'